pythainlp/thai-wiki-dataset-v3 huggingface dataset:
โรงเรียนนครหลวง "อุดมรัชต์วิทยา"

โรงเรียนนครหลวง "อุดมรัชต์วิทยา" (ภาษาอังกฤษ: Nakornluang Udomrat Wittaya School) สังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดทำการสอนตั้งแต่ พ.ศ. 2494 ปัจจุบันโรงเรียนนครหลวง "อุดมรัชต์วิทยา" เป็นโรงเรียนมัธยมศึกษาขนาดกลาง จัดการเรียนการสอนทั้งระดับมัธยมศึกษาตอนต้นและมัธยมศึกษาตอนปลาย (ม.1-ม.6) เป็นสถานศึกษาที่ได้รับรางวัลพระราชทาน ปี พ.ศ. 2535 และเป็นโรงเรียนมาตรฐานสากล (World-Class Standard School) ระดับ ScQA  ปี พ.ศ. 2563
== ประวัติ ==
โรงเรียนนครหลวง “อุดมรัชต์วิทยา” เป็นโรงเรียนมัธยมศึกษาขนาดกลาง ตั้งอยู่เลขที่ 124 หมู่ที่ 5 ตำบลนครหลวง อำเภอนครหลวง จังหวัดพระนครศรีอยุธยา 13260 (โฉนดที่ 4130 สารบัญเล่มที่ 42 หน้าที่ 30) ระยะแรกใช้ที่ดินของวัดตะโหนดซึ่งเป็นป่าหนาทึบ โดยท่านพระครูอุดมนครกิจเจ้าอาวาส และนายรัชต์ ศรีวิหค ร่วมกับประชาชนในท้องถิ่นก่อตั้งขึ้นโดยได้รับอนุมัติจากกระทรวงศึกษาธิการ เมื่อวันที่ 8 พฤษภาคม พ.ศ. 2494 ใช้ชื่อว่า “โรงเรียนนครหลวง” ทำการเปิดเรียนครั้งแรกเมื่อ วันที่ 24 พฤษภาคม พ.ศ. 2494 อาศัยเรียนที่โรงเรียนวัดลาย (ทวีปัญญา) ตำบลบางพระครู อำเภอนครหลวง จังหวัดพระนครศรีอยุธยา ต่อมา พ.ศ. 2496 ทางราชการได้จัดสรรงบประมาณเพื่อก่อสร้างอาคาร เป็นเงิน 400,000 บาท และประชาชนในท้องถิ่นร่วมบริจาคอีก 50,000 บาท สร้างอาคารแบบครึ่งตึกครึ่งไม้ 1 หลังเป็นอาคารหลังแรก ภายหลังใช้ชื่อว่า โรงเรียนนครหลวง “อุดมรัชต์วิทยา” ตามนามท่านผู้มีอุปการคุณทั้งสอง ปี พ.ศ. 2519 คณะครูนำโดยนายประจวบ สมุทร ตำแหน่งอาจารย์ใหญ่ในขณะนั้น ได้พิจารณาขยายพื้นที่โดยจัดซื้อที่ดินฝั่งตรงข้าม รับบริจาคเงินได้ 175,000 บาท สมทบเงินงบประมาณ 100,000 บาท และเจ้าของที่ดินบริจาคที่ดินเพิ่ม ได้รวม 19 ไร่ รวมที่ดินของวัดเดิม 10 ไร่ รวมเป็นที่ดินของโรงเรียนนครหลวง “อุดมรัชต์วิทยา” ทั้งสิ้น 29 ไร่ ปีงบประมาณ 2515 และ 2519 ได้รับงบประมาณสร้างอาคารเรียนแบบ 216 ค กรมสามัญศึกษา 1 หลัง ปีงบประมาณ 2524 ได้รับงบประมาณสร้างอาคารเรียนแบบ 216 ค กรมสามัญศึกษาอีก 1 หลัง นอกจากนั้นได้รับงบประมาณสร้างอาคารประกอบและบ้านพักครู ในปีงบประมาณ 2561 ได้รับงบประมาณก่อสร้างหอประชุม แบบ 100/27
== รายนามผู้บริหาร ==
ตั้งแต่ พ.ศ. 2494 - ปัจจุบัน มีรายนามผู้บริหารสถานศึกษาเรียงตามลำดับ ดังนี้
==อ้างอิง==
== แหล่งข้อมูลอื่น ==
เว็บไซต์โรงเรียน
เฟสบุ๊คโรงเรียน
ข้อมูลพื้นฐานโรงเรียนในระบบ EMIS 
โรงเรียนมัธยมศึกษาขนาดกลาง
โรงเรียนสังกัดสำนักงานเขตพื้นที่การศึกษามัธยมศึกษาพระนครศรีอยุธยา
โรงเรียนมัธยมศึกษาประจำอำเภอในจังหวัดพระนครศรีอยุธยา
สิ่งก่อสร้างในอำเภอนครหลวง
ไซออนจิ ยะซุโกะ

ไซออนจิ ยะซุโกะ (, 1835-6 กันยายน 1900) หรือ ฟุจิวะระ โนะ เนชิ พระสนมใน จักรพรรดิโกะ-ฟุชิมิ จักรพรรดิองค์ที่ 93 แห่งญี่ปุ่นและเป็นพระราชมารดาของ จักรพรรดิโคงง และ จักรพรรดิโคเมียว จักรพรรดิผู้อ้างสิทธิ์องค์ที่ 1 และองค์ที่ 2 ในราชบัลลังก์ดอกเบญจมาศจาก ราชสำนักเหนือ นอกจากนี้ยังเป็นพระมารดาของ เจ้าหญิงจุนชิ จักรพรรดินีใน จักรพรรดิโกไดโงะ จักรพรรดิองค์ที่ 96 และพระมารดาบุญธรรมของ จักรพรรดิฮะนะโซะโนะ จักรพรรดิองค์ที่ 95 ต่อมาได้ออกบวชเป็นภิกษุณีได้ฉายาทางธรรมว่า โคงิมงอิง (広義門院)
== พระประวัติ ==
ไซออนจิ ยะซุโกะ ประสูติเมื่อปี โชโอที่ 5 ตรงกับ พ.ศ. 1835, เป็นบุตรสาวของ มหาเสนาบดีฝ่ายซ้าย ไซออนจิ คินฮิระ. ต่อมาในเดือน 4 ปี คาเง็งที่ 4 ตรงกับ พ.ศ. 1849 ยะซุโกะได้ถวายตัวเป็นพระสนมในอดีตจักรพรรดิโกะ-ฟุชิมิขณะพระชนมายุเพียง 14 พรรษา
บุคคลในยุคคะมะกุระ
กัมโปซัมปีเยโร

กัมโปซัมปีเยโร (Camposampiero) เป็นเมืองและเทศบาล (โกมูนี) ในจังหวัดแพดัว แคว้นเวเนโตของประเทศอิตาลี ซึ่งตั้งอยู่ทางตอนเหนือห่างจากวีเชนซาไปทางตะวันออกประมาณ 30 กิโลเมตร และทางตะวันตกเฉียงเหนือของเวนิสไปประมาณ 33 กิโลเมตร ในปี ค.ศ. 2017 มีประชากร 12,043 คน
== เมืองพี่น้องและเมืองแฝด ==
ยัสวอ, ประเทศโปแลนด์
== บุคคลที่มีชื่อเสียง ==
ฟาบีโอ บาลาโซ นักวอลเลย์บอล
== อ้างอิง ==
== แหล่งข้อมูลอื่น ==
เมืองในแคว้นเวเนโต
เกาะฆานิตซิโอ

เกาะฆานิตซิโอ (Isla de Janitzio) เป็นเกาะหลักของทะเลสาบปัตซ์กัวโรในรัฐมิโชอากัน ประเทศเม็กซิโก
เมือง ฆานิตซิโอ ซึ่งแปลว่า "ที่ที่ฝนตก" ตั้งอยู่บนยอดเขาฆานิตซิโอ สามารถเข้าถึงได้โดยเรือซึ่งวิ่งไปมาเป็นประจำจากเวลาประมาณ 07:30 นาฬิกาถึง 18:00 นาฬิกา เข้าถึงได้จากท่าเรือของปัตซ์กัวโร รวมถึงสามารถเช่าเรือเหล่านี้เพื่อพานักท่องเที่ยวไปรอบ ๆ ส่วนอื่น ๆ ของทะเลสาบได้อีกด้วย เมืองนี้เป็นที่รู้จักของชาวประมงผีเสื้อที่มีทักษะในการลดอวนรูปผีเสื้อเพื่อจับ เปสกาโดบลังโก ("ปลาขาว") ซึ่งเป็นอาหารท้องถิ่น นอกจากนั้นชาวประมงผีเสื้อยังปรากฏในด้านหลังของธนบัตร 50 เปโซเม็กซิโกอีกด้วย
เกาะนี้ยังเป็นชื่อของเพลง "ฆานิตซิโอ" โดยซิลเบสเตร เรบูเอลตัส ในปี ค.ศ. 1933
== รูปภาพ ==
ไฟล์:janitzio2.jpg|
ไฟล์:janitzio3.jpg|
ไฟล์:Isla de Janitzio, Michoacan.JPG|
ไฟล์:Isla de Janitzio.JPG|
== อ้างอิง ==
== แหล่งข้อมูลอื่น ==
วันแห่งการเฉลิมฉลองผู้ตายใน Janitzio: บทความทางวัฒนธรรมเกี่ยวกับการเฉลิมฉลองที่น่าทึ่งนี้ วิดีโอการศึกษาที่มีอยู่ [https://web.archive.org/web/20061016143516/http://www.inside-mexico.com/featuredead.htm]
ฆานิตซิโอ
รัฐมิโชอากัน
เอ็นเอ๊กซ์ที เทคโอเวอร์: ฟีนิกซ์

เอ็นเอ๊กซ์ที เทคโอเวอร์: ฟีนิกซ์ (NXT TakeOver: Phoenix) เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 17 มกราคม 2019 ณ สนาม Talking Stick Resort Arena ในเมืองฟีนิกซ์, รัฐแอริโซนา
==ผล==
==ดูเพิ่ม==
รายชื่อรายการของช่องโทรทัศน์ดับเบิลยูดับเบิลยูอี เน็ตเวิร์ค
==อ้างอิง==
==แหล่งข้อมูลอื่น==
เอ็นเอ๊กซ์ที เทคโอเวอร์ (ซีรีส์)
ดับเบิลยูดับเบิลยูอี เอ็นเอ๊กซ์ที
รายการของมวยปล้ำอาชีพ
มวยปล้ำอาชีพในปี พ.ศ. 2562
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2562
มวยปล้ำอาชีพในฟีนิกซ์ (รัฐแอริโซนา)
ฮุนกู

ฮุนกู  กลุ่มการเมืองของ ราชวงศ์โชซ็อน ใน คริสต์ศตวรรษที่ 15 และ คริสต์ศตวรรษที่ 16, ก่อตั้งใน พ.ศ. 1998 โดย พระเจ้าเซโจแห่งโชซ็อน พระราชาลำดับที่ 7. หลังการสวรรคตของพระเจ้าเซโจและการขึ้นสืบราชบัลลังก์ของ พระเจ้าซ็องจงแห่งโชซ็อน พระราชาลำดับที่ 9 กลุ่มการเมืองที่เป็นศัตรูของกลุ่มฮุนกูกลุ่ม ซาริม ขึ้นมามีอำนาจและอิทธิพล. กลุ่มฮุนกูได้โอกาสตอบโต้ในรัชสมัย เจ้าชายย็อนซัน พระราชาลำดับที่ 10 ในเหตุการณ์สังหารหมู่ขุนนางสมาชิกกลุ่มซาริม 2 ครั้ง. หลังจากเจ้าชายย็อนซันถูกโค่นราชบัลลังก์โดยผู้สนับสนุนกลุ่มซาริม พระเจ้าจุงจง พระราชาลำดับที่ 11 และ โช กวัง-โจ, กลุ่มฮุนกูได้ขับเคลื่อนการสังหารหมู่ครั้งที่ 3 ซึ่งจบลงด้วยการเสียชีวิตของ โช กวัง-โจ. กลุ่มฮุนกูได้กุมอำนาจทางการเมืองไว้ตลอดรัชสมัยพระเจ้าจุงจงและ พระเจ้ามย็องจงแห่งโชซ็อน พระราชาลำดับที่ 13 ใน พ.ศ. 2110 กับการเสด็จขึ้นสืบราชบัลลังก์ของ พระเจ้าซ็อนโจ พระราชาลำดับที่ 14 ส่งผลให้อิทธิพลของกลุ่มฮุนกูหมดลงพร้อมกับการกลับมาเป็นที่โปรดปรานของกลุ่มซาริม
== สมาชิก ==
ฮัน มย็อง-ฮเว
ชิน ซุก-จู
== เหตุการณ์ ==
เจ้าชายย็อนซัน - การสังหารหมู่ปราชญ์ครั้งที่หนึ่ง, การสังหารหมู่ปราชญ์ครั้งที่สอง
พระเจ้าจุงจง - รัฐประหารพระเจ้าจุงจง, การสังหารหมู่ปราชญ์ครั้งที่สาม
ราชวงศ์โชซ็อน
ระบบหน่วยเอ็มเคเอส

ระบบหน่วยเอ็มเคเอส หรือ ระบบหน่วยกิโลกรัม-เมตร-วินาที (MKS system of units หรือ kilogram–metre–second system of units) คือระบบการวัดทางกายภาพที่ใช้หน่วยเมตร กิโลกรัม และวินาที (เอ็มเคเอส) เป็นหน่วยฐาน
การนำมาปรับใช้ในปี พ.ศ. 2432 (ค.ศ. 1889) ทำให้การใช้หน่วยวัดเอ็มเคเอสมีความนิยมมากกว่าระบบหน่วยเซนติเมตร-กรัม-วินาที (ซีจีเอส) ในด้านการพาณิชย์และวิศวกรรมศาสตร์ โดยที่ระบบเมตรและกิโลกรัมเป็นพื้นฐานสำหรับการพัฒนาของระบบหน่วยวัดระหว่างประเทศ (เอสไอ) ซึ่งเป็นระบบมาตรฐานในปัจจุบัน ด้วยเหตุผลทั้งหมดนี้ ระบบหน่วยซีจีเอสจึงค่อย ๆ ถูกแทนที่ด้วยระบบเมตริกมาตรฐานจากระบบหน่วยเอ็มเคเอส
== อ้างอิง ==
หน่วยวัด
ระบบเมตริก
แคว้นมักกะฮ์

แคว้นมักกะฮ์ (مِـنْـطَـقَـة مَـكَّـة الـمُـكَـرَّمَـة ) เป็นแคว้น (มินตาเกาะฮ์) ที่มีประชากรมากที่สุดในประเทศซาอุดีอาระเบีย. โดยตั้งอยู่ทางตะวันตกของซาอุดีอาระเบียติดกับชายฝั่งทะเล มีพื้นที่ 153,128&nbsp;กม² และมีประชากร 8,557,766 คน (สัมมโน ค.ศ.2017) มีเมืองหลวงคือมักกะฮ์ ซึ่งเป็นนครศักดิ์สิทธิ์ในศาสนาอิสลาม
==เขต==
แคว้นนี้ถูกแบ่งเขตการปกครองไป 17 เขต (รวมประชากรในปีค.ศ.2010) ได้แก่:
อัล-ญุมุม (92,222)
อัล-กามิล (21,419)
อัล-คุรมะฮ์ (42,223)
อัล-ลิษ (128,529)
อัล-กุนฟิดะฮ์ (272,424)
อัฏฏออิฟ (1,281,613)
ญิดดะฮ์ (3,456,914)
คุลัยส์ (56,687)
มักกะฮ์ (1,675,368)
รอบิฆ (92,072)
รันยะฮ์ (45,942)
ตูรูบะฮ์ (43,947)
อาดัม
อะรีดาต
โมยา
มีซาน
บะฮ์รา
==ดูเพิ่ม==
ฮิญาซ
ติฮามะฮ์
==อ้างอิง==
==แหล่งข้อมูลอื่น==
Emirate of Mecca Region  Official Website
A travel through the province of Mecca, Splendid Arabia: A travel site with photos and routes
Umm Al Qura University in Mecca 
General Authority for Statistics - Kingdom of Saudi Arabia
แคว้นของประเทศซาอุดีอาระเบีย
ทะเลแดง
อะเลคซันดร์ มาโลฟีเยฟ

อะเลคซันดร์ ดมิตรีวิตช์ มาโลฟีเยฟ (Александр Дмитриевич Малофеев) เป็นนักเปียโนชาวรัสเซีย เขาเป็นผู้ชนะเลิศในรายการแข่งขันแกรนด์เปียชิงแชมป์กร็องปรีประจำปีค.ศ. 2016
เขาเกิดเมื่อปีค.ศ. 2001 เป็นบุตรคนกลางของครอบครัว มีบิดาเป็นวิศวกร มาโลฟีเยฟเริ่มเรียนเปียโนขณะมีอายุ 5 ขวบ และเริ่มสนใจบทเพลงของคีตกวีอย่างไชคอฟสกี, ชอสตโกวิช, มาเลอร์, รัคมานีนอฟ และโปรโคเฟียฟ ขณะมีอายุ 7 ขวบ
มาโลฟีเยฟเริ่มเป็นที่รู้จักในระดับนานาชาติในรายการประกวดไชคอฟสกีนานาชาติเพื่อนักดนตรีเยาชนครั้งที่ 8 (International Tchaikovsky Competition for Young Musicians) ในปีค.ศ. 2014 ซึ่งเขาเป็นผู้ชนะเลิศและได้รับเหรียญทอง
==อ้างอิง==
บุคคลจากมอสโก
นักเปียโนชาวรัสเซีย
นักเปียโนคลาสสิก
ตี่จู๋เอี๊ยะ

ถู่ที้กง, โถ่วตีกง (土地公 "เจ้าแห่งผืนดิน") หรือ ในภาษาจีนกลางเรียกว่า ถู่ตี้เฉิน (土地神 "เจ้าแห่งผืนดิน") บางครั้งเรียกสั้น ๆ ว่า ถู่ตี้ (土地 "ผืนดิน") หรือที่ชาวไทยเชื้อสายจีนเรียกกันว่า ตี่จู๋เอี๊ยะ (地主爷 "เทพเจ้าแห่งผืนดิน") เป็นเทพเจ้าที่ของชุมชน ที่อยู่อาศัย หรือสถานที่ ตามความเชื่อของศาสนาพื้นบ้านจีนรวมทั้งชาวไทยเชื้อสายจีนในประเทศไทยปัจจุบัน

==ชื่ออื่น==
ชื่ออื่น ๆ ของเทพถู่ที้กง เช่น
ถู่กง (土公 "เจ้าแห่งดิน")
ถู่ตี้เย๋(土地爷 "บิดาแห่งผืนดิน")
ต้าบ๋อกง (大伯公 "ท่านเจ้าอาวุโส") หรือ บ๋อกง (伯公 "ท่านผู้อาวุโส")
เฉ้เฉิน (社神 "เทพเจ้าแห่งดิน") หรือ เฉ้กง (社公 "เจ้าแห่งดิน")
ถู่ตี้ชวิง (土帝君 "เทพเจ้าผู้ดูแลดิน")
ชื่ออื่น ๆ ที่ยาวและแต่งเพื่อกย่อง เช่น
ถู่ตี้โฮวฝูเฉิน (土地或福神 "God who May Bless the Soil");
ฝูเต๋อเจิ้งเฉิน (福德正神 "Right God of Blessing and Virtue") หรือ ฝูเต๋อกง (福德公 "Lord of Blessing and Virtue").
โดยทั่วไปนิยมเรียกว่า "ถู่ตี้กง เหย๋วเหย่ว" (yeye แปลว่า อากง) อันเป็นการสร้างความสัมพันธ์อันใกล้ชิดกับผู้คน
==ตำนาน==
เชื่อกันว่า เทพถู่ที้กงมีตัวตนจริงในประวัติศาสตร์จีนในสมัยราชวงศ์จิว ชื่อเดิมว่าเตียเม่งเต็ก เป็นข้ารับใช้ขุนนางผู้มั่งคั่งนายหนึ่ง ครั้งหนึ่งขุนนางท่านนั้นได้ถูกเรียกให้เข้ารับราชการที่วังหลวงอย่างกะทันหัน จึงได้รีบออกเดินทางไปพร้อมกับภรรยาของเขา และให้เตียเม่งเต็กนำธิดาของเขาตามไปในวังหลวงทีหลัง เตียเม่งเต็กได้ออกเดินทางโดยแบกธิดาของขุนนางไว้บนหลัง และในมือทั้งสองได้ถือข้าวของสัมพาระต่าง ๆ ระหว่างการเดินทางนั้นได้เกิดพายุหิมะถล่มขึ้น เตียเม่งเต็กจึงจำถอดเสื้อคลุมของเขาสวมให้กับธิดาของขุนนางที่แบกไว้บนหลังจนกระทั่งตนเองเสียชีวิตจากความหนาวเหน็บ หลังเตียเม่งเต็กได้เสียชีวิตลงด้วยความเสียสละและจงรักภักดีต่อเจ้านาย บนท้องฟ้าได้ปรากฏดวงดาวขึ้นมาเป็นอักษรใจความว่า "ประตูสวรรค์ทางใต้ของเทพเจ้าผู้ยิ่งใหญ่ ฮกเต็ก" ภายหลังได้มีผู้มาพบกับนางและได้ช่วยเหลือ นำไปส่งถึงครอบครัวโดยปลอดภัย หลังนางเติบโตขึ้นได้มีจิตใจกตัญญูต่อเตียเม่งเต็กและได้สร้างศาลเจ้าขึ้นเพื่อยกขึ้นเป็นเทพเจ้า ชื่อศาลเจ้าว่า "ศาลเจ้าฮกเต็ก" ศาลเจ้าดังกล่าวได้รับการนับถือมากจากฮ่องเต้พระองค์หนึ่งซึ่งได้ตั้งชื่อใหม่ให้กับเทพฮกเต็กว่า "ถู่ที้กง" อันแปลว่าเทพเจ้าแห่งผืนดินทั้งหลาย ชาวจีนจึงยึดถือว่าท่านเป็นเทพเจ้าที่มานับแต่นั้น
==ในประเทศไทย==

ชาวจีนโพ้นทะเลในประเทศไทยได้นำความเชื่อและการเคารพเทพถู่ที้กงมาด้วยในฐานะเจ้าที่ ซึ่งเป็นความเชื่อที่เดิมมีอยู่แล้วในความเชื่อพื้นถิ่นของไทย โดยเทพถู่ที้กงได้ถูกเปลี่ยนชื่อมาเป็น ตี่จู๋เอี๊ยะ (地主爷) ซึ่งเป็นชื่อที่มีความหมายเดิมกับถู่ตี้กง โดยยังคงควาเชื่อ รูปลักษณ์ ไว้เหมือนเดิมทั้งหมด
== ดูเพิ่ม ==
ศาลเจ้าที่แบบจีน(ตี่จู๋เอี๊ยะ)
โถวตี้ม่า
พระภูมิเจ้าที่
==อ้างอิง==
เทพเจ้าจีน
เทพารักษ์
วอลเลย์บอลหญิงแชลเลนเจอร์คัพ 2019

วอลเลย์บอลหญิงแชลเลนเจอร์คัพ 2019 (2019 FIVB Volleyball Women's Challenger Cup) เป็นการแข่งขันครั้งที่ 2 ของวอลเลย์บอลหญิงแชลเลนเจอร์คัพ และเป็นการแข่งขันวอลเลย์บอลหญิงระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลหญิงเนชันส์ลีก การแข่งขันกำหนดจัดขึ้นที่กาฆามาร์กา, ประเทศเปรู ระหว่างวันที่ 26–30 มิถุนายน ค.ศ. 2019
== การคัดเลือก ==
มีหกทีมจะแข่งขันในการแข่งขันนี้
== รอบคัดเลือก ==
=== โซนอเมริกาเหนือ ===
การแข่งขันรอบคัดเลือกอเมริกาเหนือจัดขึ้นที่ชาโตแก ประเทศแคนาดา ซึ่งมีทีมเข้าร่วมแข่งขันทั้งหมด 3 ทีม โดยทีมชาติคิวบาได้ถอนทีมออกจากการคัดเลือก
สนาม:  Sportplex Beau-Chateau, ชาโตแก, รัฐควิเบก, ประเทศแคนาดา
วันที่: 29 พฤษภาคม – 2 มิถุนายน 2019
เวลาการแข่งขันในท้องถิ่น (00)
|}
|}
== รอบแรก ==
สนาม:  Coliseo Manuel Bonilla, ลิมา, ประเทศเปรู
เวลาการแข่งขันในท้องถิ่น 00 (ช้ากว่าไทย 12 ชั่วโมง)
=== กลุ่มเอ ===
|}
|}
=== กลุ่มบี ===
|}
|}
== รอบสุดท้าย ==
===รอบรองชนะเลิศ===
|}
===รอบชิงอันดับที่ 3===
|}
===รอบชิงชนะเลิศ===
|}
== อันดับการแข่งขัน ==
== ดูเพิ่ม ==
วอลเลย์บอลหญิงเนชันส์ลีก 2019
วอลเลย์บอลชายแชลเลนเจอร์คัพ 2019
== อ้างอิง ==
== แหล่งข้อมูลอื่น ==
สหพันธ์วอลเลย์บอลระหว่างประเทศ – เว็บไซต์อย่างเป็นทางการ
วอลเลย์บอลแชลเลนเจอร์คัพ – เว็บไซต์อย่างเป็นทางการ
2019
วอลเลย์บอลในปี พ.ศ. 2562
วอลเลย์บอลชายแชลเลนเจอร์คัพ 2019

วอลเลย์บอลชายแชลเลนเจอร์คัพ 2019 (2019 FIVB Volleyball Men's Challenger Cup) เป็นการแข่งขันครั้งที่ 2 ของวอลเลย์บอลชายแชลเลนเจอร์คัพ และเป็นการแข่งขันวอลเลย์บอลชายระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลชายเนชันส์ลีก การแข่งขันกำหนดจัดขึ้นที่ลูบลิยานา, ประเทศสโลวีเนีย ระหว่างวันที่ 3–7 กรกฎาคม ค.ศ. 2019
== การคัดเลือก ==
มีหกทีมจะแข่งขันในการแข่งขันนี้
== รอบคัดเลือก ==
=== โซนอเมริกาเหนือ ===
การแข่งขันรอบคัดเลือกอเมริกาเหนือจัดขึ้นที่ฮาวานา ประเทศคิวบา ซึ่งมีทีมเข้าร่วมแข่งขันทั้งหมด 3 ทีม โดยทีมชาติสาธารณรัฐโดมินิกันได้ถอนทีมออกจากการคัดเลือก
สนาม:  Coliseo de la Ciudad Deportiva, ฮาวานา, ประเทศคิวบา
วันที่: 30 พฤษภาคม – 1 มิถุนายน 2019
เวลาการแข่งขันในท้องถิ่น (00)
|}
|}
== รอบแรก ==
สนาม:  Arena Stožice, ลูบลิยานา, ประเทศสโลวีเนีย
เวลาการแข่งขันในท้องถิ่น 00 (ช้ากว่าไทย 5 ชั่วโมง)
===กลุ่มเอ===
|}
|}
===กลุ่มบี===
|}
|}
==รอบสุดท้าย==
===รอบรองชนะเลิศ===
|}
===รอบชิงอันดับที่ 3===
|}
===รอบชิงชนะเลิศ===
|}
==อันดับการแข่งขัน==
== ดูเพิ่ม ==
วอลเลย์บอลชายเนชันส์ลีก 2019
วอลเลย์บอลหญิงแชลเลนเจอร์คัพ 2019
== อ้างอิง ==
== แหล่งข้อมูลอื่น ==
สหพันธ์วอลเลย์บอลระหว่างประเทศ – เว็บไซต์อย่างเป็นทางการ
วอลเลย์บอลแชลเลนเจอร์คัพ – เว็บไซต์อย่างเป็นทางการ
2019
วอลเลย์บอลในปี พ.ศ. 2562
ฝ่ายชิพา

ฝ่ายชิพา  กลุ่มการเมืองในช่วงปลาย ราชวงศ์โชซ็อน ในช่วง คริสต์ศตวรรษที่ 18 ซึ่งไม่เห็นด้วยกับการลงโทษ เจ้าชายรัชทายาทซาโด และเห็นควรที่จะถวายคืนทั้งพระอิสริยยศและพระเกียรติยศให้กับเจ้าชายรัชทายาทซาโดตรงข้ามกับ ฝ่ายพยอกพา กลุ่มการเมืองซึ่งเห็นด้วยกับการลงโทษเจ้าชายรัชทายาทซาโด
== อ้างอิง ==
== แหล่งข้อมูลอื่น ==
ราชวงศ์โชซ็อน
อธิการแห่งเวสต์มินสเตอร์แอบบีย์

== รายนามอธิการแห่งเวสต์มินสเตอร์แอบบีย์ ==
{| class="wikitable"
|-
!ชื่อ
!ภาพ
!colspan=2|วาระการดำรงตำแหน่ง
|-
|วิลเลียม เบนสัน
|60px
|ค.ศ. 1540
|ค.ศ. 1549
|-
|ริชาร์ด ค็อกซ์
|60px
|ค.ศ. 1549
|ค.ศ. 1553
|-
|ฮิวจ์ เวสตัน
|60px
|ค.ศ. 1553
|ค.ศ. 1556
|-
|ตำแหน่งว่าง
(บูรณะเป็นเบเนดิกต์ตีแอบบีย์ จอห์น เฟคเกนแฮม เป็นเจ้าอาวาส)
|
|ค.ศ. 1556
|ค.ศ. 1559
|-
|ริชาร์ด ค็อกซ์
|60px
|ค.ศ. 1549
|ค.ศ. 1553
|-
|ริชาร์ด ค็อกซ์
|60px
|ค.ศ. 1549
|ค.ศ. 1553
|-
|ริชาร์ด ค็อกซ์
|60px
|ค.ศ. 1549
|ค.ศ. 1553
|-
|ริชาร์ด ค็อกซ์
|60px
|ค.ศ. 1549
|ค.ศ. 1553
|-
|ริชาร์ด ค็อกซ์
|60px
|ค.ศ. 1549
|ค.ศ. 1553
|-
|ริชาร์ด ค็อกซ์
|60px
|ค.ศ. 1549
|ค.ศ. 1553
|-
|ริชาร์ด ค็อกซ์
|60px
|ค.ศ. 1549
|ค.ศ. 1553
|-
ฝ่ายพยอกพา

ฝ่ายพยอกพา  กลุ่มการเมืองในปลาย ราชวงศ์โชซ็อน ช่วง คริสต์ศตวรรษที่ 18 เป็นกลุ่มขุนนางที่เห็นด้วยกับการลงโทษ เจ้าชายรัชทายาทซาโด ตรงข้ามกับ ฝ่ายชิพา กลุ่มขุนนางที่ไม่เห็นด้วยกับการลงโทษเจ้าชายรัชทายาทซาโด
== อ้างอิง ==
== แหล่งข้อมูลอื่น ==
ราชวงศ์โชซ็อน
เจ้าชายรัชทายาทฮโยจัง

เจ้าชายรัชทายาทฮโยจัง (, 4 เมษายน 2262-16 ธันวาคม 2271) เจ้าชายรัชทายาทและเชื้อพระวงศ์ของ ราชวงศ์โชซ็อน พระราชโอรสองค์ใหญ่ของ พระเจ้าย็องโจ พระราชาลำดับที่ 21 และพระราชบิดาบุญธรรมของ พระเจ้าช็องโจ พระราชาลำดับที่ 22 พระเชษฐาต่างพระมารดาของ เจ้าชายรัชทายาทซาโด แต่พระองค์สิ้นพระชนม์เมื่อยังเยาว์
ใน พ.ศ. 2305 34 ปีหลังจากพระองค์สิ้นพระชนม์พระองค์ได้รับการสถาปนาให้เป็นพระบิดาบุญธรรมของเจ้าชาย อี ซัน โดยพระบิดา พระเจ้าย็องโจ และใน พ.ศ. 2319 พระองค์ได้รับการสถาปนาให้มีพระสถานะเทียบเท่าพระราชา, 48 ปีหลังจากพระองค์สิ้นพระชนม์
เจ้าชายเกาหลี
รัชทายาทผู้มีสิทธิโดยตรงที่ไม่เคยสืบราชสันตติวงศ์
ชาวโชซ็อน
มกุฎราชกุมารแห่งโชซ็อน
ก้งกง

ก้งกง  เป็นเทพแห่งน้ำซึ่งเรื่องปรัมปราและเรื่องเล่าพื้นบ้านของจีนว่า มีตัวเป็นงูหรือมังกร มีหัวเป็นคน มีผมสีแดง หรือมีตัวและหัวเป็นคน มีหางเป็นงูหรือมังกร มักก่อความเดือดร้อน และเป็นต้นเหตุแห่งภัยพิบัติต่าง ๆ ที่สุดแล้วไปสู้รบกับเทวดาหลายองค์ ซึ่งรวมถึงจู้หรง (祝融) เทพแห่งไฟ แล้วพ่ายแพ้ จึงถูกฆ่าตายหรือถูกอัปเปหิ
==ตำนาน==
ก้งกงเป็นที่รู้จักมาตั้งแต่ก่อนปีที่ 221 ก่อนคริสตกาล ซึ่งตรงกับปลายยุครณรัฐ (戰國時代) บทร้อยกรองชื่อ เทียนเวิ่น (天問; "ถามฟ้า") ซึ่งรวมอยู่ในหนังสือ ฉู่ฉือ (楚辭; "คำของฉู่") ระบุว่า ก้งกงทำแกนโลกหัก ทำให้โลกเอียงไปทางตะวันออกเฉียงใต้ และทำให้ท้องฟ้าเอียงไปทางตะวันตกเฉียงเหนือ ความเชื่อเรื่องนี้ใช้อธิบายว่า ทำไมแม่น้ำในประเทศจีน เช่น ฉางเจียง (長江; "แม่น้ำยาว") และหฺวังเหอ (黃河; "แม่น้ำเหลือง") มักไหลไปทางตะวันออกเฉียงใต้ และทำไมดวงตะวัน ดวงจันทร์ และดวงดาว มักเคลื่อนไปทางตะวันตกเฉียงเหนือ
งานเขียนในสมัยราชวงศ์ฮั่น (漢朝) เริ่มใส่รายละเอียดให้แก่เรื่องของก้งกง บันทึกเรื่องปรัมปราหลายฉบับกล่าวว่า ก้งกง กับลูกน้อง คือ เซียงหลิ่ว (相栁) ซึ่งเป็นงูเก้าหัว ก่อให้เกิดมหาอุทกภัยกุ๋น-ยฺหวี่ (鯀禹治水) ซึ่งกินเวลาถึงสองชั่วคน นอกจากนี้ ก้งกงสู้รบกับจู้หรง เทพแห่งไฟ เพื่อชิงบัลลังก์สวรรค์ ก้งกงแพ้ ก็พาลโกรธ เอาหัวโหม่งภูเขาปู้โจว (不周山) ซึ่งเป็นหนึ่งในเสาค้ำฟ้าทั้งแปดเสา ทำให้ภูเขาปู้โจวทลาย ท้องฟ้าจึงเอียงไปทางตะวันตกเฉียงเหนือ ส่วนโลกก็เอียงไปทางตะวันออกเฉียงใต้ นำมาซึ่งน้ำท่วมใหญ่และพิบัติภัยนานา ร้อนถึงเทพธิดานฺหวี่วา (女媧) ต้องออกมากู้สถานการณ์ด้วยการตัดขาของเต่ายักษ์นาม "อ๋าว" (鳌) มาใช้แทนเสาค้ำฟ้า แม้จะยุติเภทภัยต่าง ๆ ได้ แต่โลกและท้องฟ้าที่เอียงไปแล้วไม่สามารถแก้ไขได้ ทำให้สายน้ำ ดวงตะวัน ดวงจันทร์ และดวงดาว เคลื่อนไหวไปในทิศทางดังกล่าวชั่วนิรันดร
==อ้างอิง==
==บรรณานุกรม==
ประมวลเรื่องปรัมปราจีน
เทพเจ้าจีน
เทพแห่งทะเลและแม่น้ำ
สามราชาห้าจักรพรรดิ
ฮัลล์ดอร์ คิลยัน ลักซ์เนส

thumb
ฮัลล์ดอร์ คิลยัน ลักซ์เนส (Halldór Kiljan Laxness; 23 เมษายน พ.ศ. 2445 – 8 กุมภาพันธ์ 2541) เป็นนักเขียนชาวไอซ์แลนด์ เขาได้รับรางวัลโนเบลสาขาวรรณกรรมใน พ.ศ. 2498 เขาเป็นผู้ได้รับรางวัลโนเบลเพียงคนเดียวในไอซ์แลนด์ เขาเขียนนวนิยาย บทกวี บทความหนังสือพิมพ์ ความเรียง บทละคร หนังสือท่องเที่ยว และเรื่องสั้น อิทธิพลที่สำคัญ ได้แก่ August Strindberg, ซีคมุนท์ ฟร็อยท์, คนุท ฮัมซุน, ซินแคลร์ ลูวิส, อัปตัน ซิงแคลร์, แบร์ท็อลท์ เบร็ชท์ และเออร์เนสต์ เฮมิงเวย์
นักเขียนชาวไอซ์แลนด์
ผู้ได้รับรางวัลโนเบลสาขาวรรณกรรม
แอรอน แวน-บิสซากา

แอรอน แวน-บิสซากา (Aaron Wan-Bissaka; เกิด 26 พฤศจิกายน ค.ศ. 1997) เป็นนักฟุตบอลชาวอังกฤษ ปัจจุบันในตำแหน่งแบ็กขวาให้กับแมนเชสเตอร์ยูไนเต็ดในพรีเมียร์ลีก
== สถิติอาชีพ ==
== เกียรติประวัติ ==
แมนเชสเตอร์ยูไนเต็ด
อีเอฟแอลคัพ: 2022–23
=== รางวัลส่วนตัว ===
Crystal Palace Young Player of the Year: 2017–18
Crystal Palace Player of the Year: 2018–19
==อ้างอิง==
==แหล่งข้อมูลอื่น==
Profile at Crystal Palace F.C. website
นักฟุตบอลชาวสาธารณรัฐประชาธิปไตยคองโก
นักฟุตบอลชาวอังกฤษ
กองหลังฟุตบอล
ผู้เล่นสโมสรฟุตบอลคริสตัลพาเลซ
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นในพรีเมียร์ลีก
นักกีฬาจากลอนดอน
ชาวอังกฤษเชื้อสายสาธารณรัฐประชาธิปไตยคองโก
บุคคลจากครอยดัน
แมกซ์ แอรอนส์

แมกซิมีเลียน เจมส์ แอรอนส์ (Maximillian James Aarons; เกิด 4 มกราคม ค.ศ. 2000) เป็นนักฟุตบอลชาวอังกฤษ ปัจจุบันเล่นในตำแหน่งแบ็กขวาให้กับนอริชซิตีในพรีเมียร์ลีก
==ชีวิตส่วนตัว==
แอรอนส์เป็นลูกพี่ลูกน้องกับโรแลนโด แอรอนส์ ผู้เล่นของเชฟฟีลด์เวนส์เดย์
==เกียรติประวัติ==
นอริชซิตี
อีเอฟแอลแชมเปียนชิป: 2018–19
==อ้างอิง==
นักฟุตบอลชาวอังกฤษ
กองหลังฟุตบอล
ผู้เล่นสโมสรฟุตบอลนอริชซิตี
ผู้เล่นในพรีเมียร์ลีก
บุคคลจากแฮมเมอร์สมิท
สงครามกลางเมืองเยเมน (พ.ศ. 2558–ปัจจุบัน)

สงครามกลางเมืองเยเมน (Yemeni Civil War; الحرب الأهلية اليمنية) เป็นความขัดแย้งที่ยังดำเนินไปต่อเนื่อง เริ่มขึ้นเมื่อ พ.ศ. 2558 ระหว่างสองฝ่าย: รัฐบาลเยเมนนำโดย อับดรับบูห์ มันซูร์ ฮาดี และขบวนการติดอาวุธฮูษี ร่วมกับพันธมิตรและผู้สนับสนุน ทั้งสองฝ่ายอ้างว่าเป็นรัฐบาลอย่างเป็นทางการของเยเมน
กองกำลังของฮูษี ปัจจุบันควบคุมเมืองหลวง ซานาอา เป็นพันธมิตรกับกองกำลังที่จงรักภักดีกับอดีตประธานาธิบดี อาลี อับดุลลอห์ ซาเละห์ ได้ปะทะกับกองกำลังที่ภักดีกับฮาดี ซึ่งมีฐานที่มั่นที่เอเดน อัลกออิดะห์ในคาบสมุทรอาหรับ (AQAP) และ รัฐอิสลามแห่งอิรักและเลอแวนต์ ได้ร่วมโจมตีด้วย โดยอัลกออิดะห์ควบคุมพื้นที่ในชนบทห่างไกล และตามแนวชายฝั่ง
ในวันที่ 21 มีนาคม พ.ศ. 2558 หลังจากฮูษีเข้ายึดครองซานาอาและรัฐบาลเยเมน ผู้นำคณะกรรมการปฏิวัติสูงสุดของฮูษี ได้ประกาศปลดฮาดี และขยายการควบคุมไปยังพื้นที่จังหวัดทางภาคใต้ การรุกของฮูทีเป็นพันธมิตรกับกำลังทหารที่ภักดีต่อซาเละห์ เริ่มการต่อสู้ในวันรุ่งขึ้นที่ลาหิช และยึดได้ในวันที่ 25 มีนาคม และคืบหน้าไปยังเอเดน ซึ่งเป็นพื้นที่สำคัญของฮาดีฮาดีลี้ภัยออกนอกประเทศในวันเดียวกัน
ต่อมา มีความช่วยเหลือของซาอุดิอาระเบีย ที่เข้ามาโจมตีทางอากาศเพื่อฟื้นฟูรัฐบาลเดิมของเยเมน สหรัฐอเมริกาเข้ามาช่วยเหลือทางด้านโลจิสติกส์ด้วย  ตามข้อมูลของสหประชาชาติ ระหว่างเดือนมีนาคม พ.ศ. 2558 – เดือนธันวาคม 2560 ประชาชนราว 8,670–13,600 คนถูกฆ่าในเยเมน โดยเป็นพลเรือนมากกว่า 5,200 คนและคาดว่ามากกว่า 50,000 คนเสียชีวิตเพราะความอดอยากในเยเมนที่เกิดขึ้นต่อเนื่องตั้งแต่ พ.ศ. 2559 ซึ่งมีสาเหตุมาจากสงคราม
ความขัดแย้งนี้ถูกมองว่าเป็นการขยายตัวมาจากความขัดแย้งระหว่างอิหร่านและซาอุดิอาระเบีย ซึ่งหมายความว่าอิหร่านมีอิทธิพลในบริเวณนี้ ใน พ.ศ. 2561 สหประชาชาติเตือนว่าประชาชนชาวเยเมน 13 ล้านคน พบกับความอดอยากที่เลวร้ายที่สุดในโลกในรอบ 100ปี
ชุมชนนานาชาติประณามการทิ้งระเบิดของฝ่ายซาอุดิอาระเบีย ซึ่งมีการทิ้งระเบิดในพื้นที่ของพลเรือน การทิ้งระเบิดทำให้ประชาชน 17,729 เสียชีวิตหรือบาดเจ็บจากข้อมูลเมื่อเดือนมีนาคม พ.ศ. 2562 วิกฤติการณ์นี้เริ่มจะได้รับความสนใจจากสื่อนานาชาติ ดังที่เป็นในสงครามกลางเมืองซีเรีย
สหรัฐได้ทิ้งระเบิดเพื่อช่วยเหลือซาอุดิอาระเบียโจมตีทางอากาศต่อเยเมน ในเดือนมีนาคม พ.ศ. 2562 ทำให้สภาสูงของสหรัฐผ่านญัตติเพื่อยุติการช่วยเหลือของสหรัฐต่อซาอุดิอาระเบีย ซึ่งถูกระงับโดยประธานาธิบดี โดนัลด์ ทรัมป์ และในเดือนพฤษภาคม สภาสูงล้มเหลวที่จะยกเลิกการยับยั้งนี้
==อ้างอิง==
==แหล่งข้อมูลอื่น==
Demystifying Yemen's Conflict (Midwest Diplomacy) 
Yemen and the Huthis: Genesis of the 2015 Crisis (Asian Affairs Journal)
Timeline: Yemen (BBC)
As Saudis Block a Human Rights Inquiry in Yemen, America Stays Quiet. Vice. 1 October 2015.
Yemen: Coalition Bombs Homes in Capital. Human Rights Watch. 21 December 2015.
The United States May Be Guilty of War Crimes in Yemen . The Nation. November 2016.
Tomgram: Rebecca Gordon, Yet Another Undeclared U.S. War (December 2016), TomDispatch.com
Yemen: Civil War and Regional Intervention Congressional Research Service
UAE and US guilty of war crimes in Yemen torture centers, Amnesty charges. World Socialist Web Site. 13 July 2018
Ending the Not-So-Futile War in Yemen. The American Interest. 4 October 2018
สงครามกลางเมือง
สงครามเกี่ยวข้องกับตะวันออกกลาง
ประเทศเยเมน
ไส้กรอกแฮม

ไส้กรอกแฮม เป็นไส้กรอกประเภทหนึ่งที่มีการเตรียมไว้โดยการใช้แฮมและส่วนผสมอื่นๆ ซึ่งจะมีความแตกต่างกันออกไปโดยสถานที่ มันเป็นส่วนหนึ่งของอาหารจีน เยอรมนี โปแลนด์ และสหรัฐอเมริกา ไส้กรอกแฮมเป็นผลิตภัณฑ์ที่ถูกผลิตในจำนวนปริมาณมาก
อาหารอเมริกัน
อาหารจีน
อาหารเยอรมัน
อาหารโปแลนด์
ไส้กรอก